Italiano: # Aldo Acquarone (1898–1964)

Fedele alla forma metrica del sonetto, perseguì tutta la vita un tipo di bozzettismo “dialettale” che voleva essere emulo delle contemporanee esperienze romanesche del Trilussa o del Pascarella. Acquarone, tuttavia, non riesce nell’intento di creare una poesia autenticamente popolare e in realtà non lo desidera neppure; è un uomo troppo disilluso nei confronti della vita, che lo ha fortemente provato e reso scettico circa le ideologie e gli ideali: segue forse in ciò il destino degli altri poeti in ligure, nessuno dei quali, tantomeno un Firpo, nonostante numerosi tentativi, è mai stato in grado di ottenere nell’ambito della poesia comica, satirica, o a sfondo sociale, risultati abbastanza convincenti, o comunque pari a quelli ottenuti da autori di altre regioni. Per qualche motivo, la tendenza più genuina della poesia in genovese è sempre stata elitaria e aristocratizzante. L’Acquarone non fa eccezione: un critico arrivò un tempo a parlare per l’Acquarone di poesia «con l’erre moscia» e il poeta infatti ostenta distacco e ironia di fronte ai suoi personaggi «popolari», sebbene non manchi di umana pietà verso di loro, restando tuttavia emblematico di un certo tipo di vita genovese, disincantata e quasi cinica, specie tra le due guerre e nel secondo dopoguerra. La lingua usata, fortemente italianizzante, si accorda bene con questo genere di poesia, espressione di una borghesia priva di grandi tensioni morali, almeno in apparenza. Acquarone pubblicò in vita varie raccolte di versi, poi riunite nell’edizione de _I sonetti_ (1959). Fu anche autore di due fortunate commedie per Gilberto Govi: _Quande o gatto o no gh’é_ (1927) e _Bòcce_ (1930), nelle quali non si discosta molto dagli abituali cliché del teatro goviano.

Acquarone riesce bene nella pittura di un’umanità derelitta, ma in fondo felice, che non domanda molto alla vita e simboleggia un mondo dove il tempo ci scorre addosso senza che neppure ce ne accorgiamo.

Nel secondo sonetto la satira colpisce i riti vuoti della burocrazia e della politica, che ha bisogno di eleggere democraticamente tutti, anche «lo scemo del paese».

A volte l’umorismo, spesso cinico, di Acquarone si scioglie in una tranquilla malinconia.

Sebbene sia uno spirito laico, l’autore sente la lontananza tra il mondo della fede ingenua degli antichi e il nostro mondo spregiudicato e, in apparenza, più libero.

Il sonetto, probabilmente ispirato alla tragica sorte di Friedrich Nietzsche, riflette amaramente sul destino umano, sotto un’apparenza sorridente.

Anche nelle situazioni più tristi si può trovare l’aspetto comico; e anche uno spirito come Acquarone, in sostanza laico, nella riduzione del crocifisso ad un oggetto di utilità pratica, vede riassunta la generale indifferenza per il malato che muore da solo.

Ligure: # Aldo Aquaron (1898–1964)

Fedele a-a forma metrica do sunetto, o l’à cortivou pe tutta a vitta un tipo de bossetiximo «dialettale», ch’o voeiva imitâ e contemporanie espeiençe romanesche do Trilussa e do Pascarella. O Aquaron, à tutti i mòddi, o no l’arriësce inte l’intento de creâ unna poexia in davei popolare e in realitæ o no ô veu manco: o l’é un òmmo tròppo dixilluso inti confronti da vitta, ch’a l’à fortemente provou e reiso scettico in ponto ideologie e ideali; fòscia inte questo o va apreuvo a-o destin di atri poeti in ligure, nisciun di quæ, manco o Firpo, à despeto de numerose intentative, o l’é mai stæto bon de ottegnî co-a poexia còmica, satirica, ò à sfondo soçiale, di resultati basta convinçenti, ò do mæximo livello de quelli ottegnui da di autoî de atre regioin. Pe quarche raxon, a tendensa ciù sccetta da poexia zeneise a l’é sempre stæta elitäia e aristocratizzante. O Aquaron o no fa ecceçion: un critico unna vòtta o l’é arrivou pe lê à parlâ de poexia «in sce l’erre» e o poeta de fæto o dà à divedde destacco e ironia de fronte a-i seu personaggi «popolari», sciben ch’o no manca de umaña pietæ verso de lô; o resta à tutti i mòddi emblematico de unna çerta meña de vitta zeneise, dexincantâ e tòsto cinica, tra e doe guære e do segondo dòppo guæra. A lengua deuviâ, ch’a l’é italianizzâ ben ben, a va d’accòrdio con sta smersa de poexia, ch’a l’é esprescion de unna borghexia sensa grende tenscioin morale, a-o manco in apparensa. O Aquaron o l’à pubricou in vitta varie accheuggeite de versci, stæte recampæ dapeu inte l’ediçion de _I sunetti_ (1959). O l’é stæto ascì l’autô de doe affortunæ comedie pe-o Gilberto Govi: _Quande o gatto o no gh’é_ (1927) e _Bòcce_ (1930), inte quæ o no s’arrösa guæi da-i sòliti cliché do tiatro govian.

O Aquaron o l’arriësce ben inta pittua de unn’umanitæ derelitta, ma in fondo feliçe, ch’a no domanda guæi a-a vitta e a scimbolezza un mondo donde o tempo o ne passa de d’ato sensa che se n’accorzemmo manco.

Into segondo sunetto a satira a picca contra i riti veui da burocraçia e da politica, ch’a l’à beseugno de eleze democraticamente tutti, anche «o scemmo do paise».

De vòtte l’umoriximo, de soventi cinico, do Aquaron o se deslengua inte unna queta melanconia.

Sciben ch’o l’é un spiito laico, l’autô o sente a distansa tra o mondo da fede bonelaña di antighi e o nòstro mondo spregiudicou e, in apparensa, ciù libeo.

O sunetto, con probabilitæ stæto inspiou a-a tragica sciòrte do Friedrich Nietzsche, o riflette con amaressa in sciô destin di òmmi, sotta unn’apparensa de fattoriso.

Fiña inte scituaçioin ciù triste se peu attrovâ l’aspeto còmico; e un spiito comme Aquaron, in sostansa laico, inta riduçion do crocifisso à un oggetto de utilitæ pratica, o vedde transonta a generale indifferenza pe-o maròtto ch’o meue in solitæ.